Bojevoj kinosbornik № 1
Borbena kinozbirka br. 1 () je sovjetski crno-bijeli kratki ratni film snimljen 1941. godine, poznat kao prvi iz istoimenog ciklusa propagandnih filmova napravljenih u prve dvije godine rata sa nacističkom Njemačkom, odnosno prvi sovjetski igrani film koji prikazuje ta zbivanja.

Po strukturi je omnibus, te se sastoji od tri priče. Prva je smještena u kino-dvoranu gdje se prikazuje popularni film Viborška strana iz 1938. godine, i u kojoj sa ekrana silazi njegov protagonist Maksim (koga glumi Boris Čirkov) te poziva publiku da se priključi Crvenoj armiji i ode na front. Druga priča njemačkog vođu Adolfa Hitlera (čiji lik tumači Pjotr Repnin) kako ga u snu posjećuje Napoleon (čiji lik Vladimir Kancelj) te ga upozorava kako će njemačka invazija SSSR završiti isto kao i njegova invazija Rusije. Treća priča prikazuje kako ranjenom crvenoarmejcu u rovu prvu pomoć pruža medicinska sestra.

Vanjske veze 

 
 Боевой киносборник № 1. Победа за нами 
 Боевой киносборник № 1 na YouTube

Sovjetski filmovi
Kratki filmovi
Omnibus filmovi
Propagandni filmovi
Filmovi o Drugom svjetskom ratu
Authority control 2